Ehdotus Euroopan parlamentin ja neuvoston päätökseksi yhteisön työntekijöiden vapaan liikkuvuuden ja sosiaaliturvan neuvoa-antavan komitean perustamisesta sekä neuvoston asetuksen (ETY) N:o 1612/68 ja neuvoston asetuksen (ETY) N:o 1408/71 muuttamisesta /* KOM/98/0394 lopull. - COD 98/0231 */



Virallinen lehti nro C 344 , 12/11/1998 s. 0016



Ehdotus Euroopan parlamentin ja neuvoston päätökseksi yhteisön työntekijöiden vapaan liikkuvuuden ja sosiaaliturvan neuvoa-antavan komitean perustamisesta sekä neuvoston asetuksen (ETY) N:o 1612/68 ja neuvoston asetuksen (ETY) N:o 1408/71 muuttamisesta (98/C 344/09) (ETA:n kannalta merkityksellinen teksti) KOM(1998) 394 lopull. - 98/0231(COD) (Komission esittämä 14 päivänä lokakuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 49, 51 ja 235 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että (1) työmarkkinaosapuolten kuuleminen on olennainen osa vapaan liikkuvuuden toteuttamista, (2) sosiaaliturvajärjestelmien yhteensovittaminen muodostaa vapaan liikkuvuuden käytännön soveltamisessa tarvittavan perustan; on tärkeätä saada kokonaiskuva vapaata liikkuvuutta ja sosiaaliturvajärjestelmien yhteensovittamista koskevista ongelmista, (3) työmarkkinaosapuolet ovat pyytäneet, että vapaata liikkuvuutta ja sosiaaliturvaa käsittelevät neuvoa-antavat komiteat yhdistetään niiden resurssien järkeistämiseksi ja toiminnan tehostamiseksi, (4) perustamalla yksi neuvoa-antava komitea käsittelemään sosiaaliturvaa ja vapaata liikkuvuutta, voidaan tehostaa komitean toimintaa ja pystytään omaksumaan yleinen lähestymistapa vapaan liikkuvuuden ongelmiin, (5) uuden yhteisön työntekijöiden vapaan liikkuvuuden ja sosiaaliturvan neuvoa-antavan komitean on huolehdittava vapaata liikkuvuutta käsittelevän neuvoa-antavan komitean ja sosiaaliturvaa käsittelevän neuvoa-antavan komitean töiden jatkuvuudesta, (6) on tärkeätä säilyttää samankaltainen rakenne, koostumus ja työjärjestys kuin nykyisissä komiteoissa, (7) miesten ja naisten tasa-arvoinen edustus komiteassa on tärkeää, (8) komitean jäsenten toimikausi on pidennettävä muiden komiteoiden käytännön mukaisesti neljään vuoteen sekä komitean jatkuvuuden ja tehokkuuden tukemiseksi, (9) neuvoa-antavan komitean tehtävien on vastattava suurelta osin nykyisten komiteoiden tehtäviä, mutta niitä on yhdenmukaistettava ja järkeistettävä tehokkuuden vuoksi ja vapaan liikkuvuuden arviointiin tarvittava yleiskuvan saamiseksi, (10) neuvoa-antavan komitean tehtävissä on otettava huomioon kansallisten työllisyyspolitiikkojen yhteensovittamisen tärkeys ja korostettava työntekijöiden liikkuvuuden merkitystä ja lisäarvoa, (11) neuvoa-antavan komitean on lisäksi tutkittava kolmansien maiden kansalaisia olevien työntekijöiden asemaa jäsenvaltioissa, ja sen vuoksi on tärkeätä, että työmarkkinaosapuolet voivat keskustella ja ilmaista mielipiteensä näistä kysymyksistä, (12) on tarpeen poistaa työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o . . ./. . ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (2), sellaisena kuin se on viimeksi muutettuna asetuksella (EY) N:o 1606/98 (3), ne säännökset, joilla on perustettu vapaan liikkuvuuden ja sosiaaliturvan alalle neuvoa-antavat komiteat, ja (13) kolmansien maiden kansalaisiin liittyvien kysymysten sisällyttäminen komitean toimivaltuuksiin tekee mahdolliseksi sen, että työmarkkinaosapuolet voivat tehokkaasti huolehtia kaikista työntekijöiden liikkuvuuteen liittyvistä seikoista; tämän tavoitteen saavuttamiseksi perustamissopimuksessa ei ole muita määräyksiä tarvittavista valtuuksista kuin 235 artiklassa määrätyt, OVAT PÄÄTTÄNEET SEURAAVAA: 1 artikla Perustetaan yhteisön työntekijöiden vapaan liikkuvuuden ja sosiaaliturvan neuvoa-antava komitea, jäljempänä "komitea", jonka tehtävänä on avustaa komissiota työntekijöiden vapaaseen liikkuvuuteen ja sosiaaliturvajärjestelmien yhteensovittamiseen liittyviä kysymyksiä sekä näiden ja työllisyyden välistä suhdetta. 2 artikla 1. Komitea, jossa on 90 jäsentä siten, että jokaisesta jäsenvaltiosta on a) kaksi hallituksen edustajaa, joista toinen on asetuksen (ETY) N:o 1408/71 80 artiklassa säädetyn siirtotyöläisten sosiaaliturvan hallintotoimikunnan jäsen ja toisen asetuksen (ETY) N:o 1612/68 32 artiklassa säädetyn työntekijöiden vapaata liikkuvuutta käsittelevän teknisen komitean jäsen, b) kaksi työntekijäjärjestöjen edustajaa, c) kaksi työnantajajärjestöjen edustajaa. Jokainen jäsenvaltio nimittää kutakin ensimmäisessä mainittua ryhmää kohden yhden varajäsenen. 2. Jäsenvaltiot nimittävät komitean jäsenet ja varajäsenet, ja niiden on työntekijä- ja työnantajajärjestöjen edustajia valitessaan pyrittävä saamaan asianmukainen edustus kultakin asianomaiselta alalta. Jokaisen jäsenvaltion on annettava luettelo jäsenten ja varajäsenten nimistä tiedoksi komissiolle. 3. Jäsenvaltioiden on pyrittävä varmistamaan, että miesten ja naisten edustus komiteassa on tasapainossa. 4. Jäsenten ja varajäsenten toimikausi on neljä vuotta. Sama henkilö voidaan valita uudelleen. Toimikautensa päätyttyä jäsenet ja varajäsenet pysyvät tehtävissään, kunnes heille on nimitetty seuraajat tai heidän toimikautensa uusitaan. 3 artikla 1. Komitean puheenjohtajana toimii komission jäsen tai hänen edustajansa. Puheenjohtaja ei osallistu äänestyksiin. Komissio huolehtii komitean sihteeristön tehtävistä. 2. Komitea kokoontuu vähintään kerran vuodessa. Sen kutsuu koolle puheenjohtaja joko omasta aloitteestaan tai kirjallisesta hakemuksesta, jonka on tehnyt vähintään kolmasosa jäsenistä. Tällaiseen hakemukseen on sisällyttävä täsmällinen ehdotus esityslistaksi. 3. Puheenjohtajansa ehdotuksesta komitea voi poikkeuksellisesti päättää kuulla sellaisia henkilöitä tai järjestöjen edustajia, joilla on laaja kokemus työntekijöiden vapaasta liikkuvuudesta tai sosiaaliturvasta. 4. Komitean lausunnot ja ehdotukset perustellaan. Niistä päätetään annettujen äänten ehdottomalla enemmistöllä; niihin liitetään kirjallinen ilmoitus vähemmistön kannoista, jos vähemmistö niin pyytää. 4 artikla Komitean toimivaltaan kuuluu komission, työläisten sosiaaliturvan hallintotoimikunnan tai teknisen komitean pyynnöstä tai omasta aloitteestaan seuraavat tehtävät: a) tutkia vapaaseen liikkuvuuteen ja työläisten sosiaaliturvaan liittyviä ongelmia, erityisesti työntekijöiden liikkuvuuden suhdetta ja vaikutusta jäsenvaltioiden kansalliseen työllisyyspolitiikkaan, b) selvittää yleisesti työntekijöiden vapaata liikkuvuutta ja sosiaaliturvajärjestelmien yhteensovittamista koskevien yhteisön sääntöjen sekä niitä mahdollisesti täydentävien toimenpiteiden soveltamisen vaikutuksia, c) tehdä komissiolle perusteltuja ehdotuksia työntekijöiden vapaata likkuvuutta ja sosiaaliturvajärjestelmien yhteensovittamista koskevien yhteisön sääntöjen tarkistamiseksi, d) komission pyynnöstä tai omasta aloitteestaan antaa lausuntoja yleisistä tai periaatekysymyksistä, erityisesti työmarkkinoiden kehitystä koskevien tietojen vaihdosta, työntekijöiden siirtymisestä jäsenvaltiosta toiseen, ohjelmista tai toimenpiteistä, joiden tavoitteena on ammatinvalinnanohjauksen ja ammatillisen koulutuksen edistäminen vapaan liikkuvuuden ja työtilaisuuksien lisäämiseksi, sekä erilaisista tavoista tukea työntekijöitä ja heidän perheitään, mukaan lukien sosiaalihuolto ja asunnon tarjoaminen, e) tarkastella yleisiä tai periaatteellisia kysymyksiä ja ongelmia, jotka johtuvat perustamissopimuksen 51 artiklan mukaisesti annettujen asetusten soveltamisesta, f) tarkastella kysymyksiä, jotka liittyvät yhteisössä asuvien kolmansien maiden kansalaisten oikeuksiin ja velvollisuuksiin jäsenvaltioissa. 5 artikla 1. Siihen asti, kunnes jäsenvaltiot ovat nimittäneet neuvoa-antavan komitean jäsenet 2 artiklan mukaisesti, jäsenet kutsutaan komitean kokouksiin tämän artiklan 2 ja 3 kohdan sääntöjen mukaisesti. 2. Vapaata liikkuvuutta käsittelevän neuvoa-antavan komitean ja sosiaaliturvaa käsittelevän neuvoa-antavan komitean jäseniä pidetään komitean jäseninä. Komitean kokouksiin saa osallistua ainoastaan kaksi jäsentä kustakin 2 artiklan 1 kohdassa tarkoitetusta kolmesta ryhmästä. Jos jäsenvaltio ei toisin ilmoita, komissio kutsuu kuhunkin kokoukseen kaksi jäsenyydeltään vanhinta jäsentä kustakin ryhmästä siten, että se valitsee yhden edustajan vanhasta vapaata liikkuvuutta käsittelevästä neuvoa-antavasta komiteasta ja yhden edustajan vanhasta sosiaaliturvaa käsittelevästä neuvoa-antavasta komiteasta. Jos enemmän kuin kaksi jäsentä ovat olleet komiteassa yhtä kauan valinta tehdään aakkosjärjestyksen perusteella. Komission on työntekijä- ja työnantajajärjestöjen jäseniä kutsuessaan varmistettava jäsenyys- ja aakkosjärjestysperiaatteesta riippumatta asianmukainen edustus kultakin asianomaiselta alalta. 3. Jos kutsuttu varsinainen jäsen on esteellinen, muu varsinainen jäsen voi toimia hänen sijaisenaan. Jos heilläkin on este, työntekijöiden vapaata liikkuvuutta käsittelevän teknisen komitean ja sosiaaliturvaa käsittelevän neuvoa-antavan komitean varajäsenet voivat toimia sijaisena. 6 artikla Poistetaan asetuksen (ETY) N:o 1612/68 24-31 artikla sekä asetuksen (ETY) N:o 1408/71 82 ja 83 artikla. 7 artikla Jäsenvaltioiden on toimitettava komissiolle kolmen kuukauden kuluessa tämän päätöksen voimaantulosta luettelo 2 artiklan mukaisesti nimitetyistä jäsenistä ja varajäsenistä. 8 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. (1) EYVL L 257, 19.10.1968, s. 2. (2) EYVL L 149, 5.7.1971, s. 2. (3) EYVL L 209, 25.7.1998, s. 1.